লখনউ–মোরাদাবাদ রেলপথ

লখনউ–মোরাদাবাদ রেলপথ (এটি লখনউ–মোরাদাবাদ প্রধান রেলপথ নামেও পরিচিত) ভারতের উত্তরপ্রদেশ রাজ্যের লখনউ ও মোরাদাবাদ রেল স্টেশন দুটিকে সংযুক্ত করে। রেলপথটি উত্তর রেলের প্রশাসনিক আওতাধীন। লখনউয়ের সাথে বারাণসীর সংযোগ স্থাপনের পরে, লখনউয়ের পশ্চিমে অওধ-রোহিলখণ্ড রেলপথের কাজ শুরু হয়। লখনউ থেকে সান্দিলা ও তারপরে হারদোই পর্যন্ত রেলপথ নির্মাণের কাজ ১৮৭২ সালে শেষ হয়। বরেলি পর্যন্ত রেলপথটি ১৮৭৩ সালে সম্প্রসারিত হয়। মোরাদাবাদকে চান্দৌসীর সাথে সংযুক্তকারী একটি রেলপথ ১৯৭২ সালে নির্মিত হয় এবং এটি ১৮৭৩ সালে বরেলি পর্যন্ত প্রসারিত হয়। বরেলি-মোরাদাবাদ কর্ড রেলপথের নির্মাণ কাজ ১৮৯৪ সালে সম্পন্ন হয়। একটি শাখা রেলপথ ১৮৯৪ সালে চাঁদৌসিকে আলীগড়ের সাথে যুক্ত করে। একটি সংক্ষিপ্ত ২৪ কিলোমিটার (১৫ মাইল) রেলপথ রাজা কা সাহসপুরকে সম্ভল হাতিম সরাইয়ের সাথে যুক্ত করে। ৩২৬ কিলোমিটার (২০৩ মাইল) দীর্ঘ মোরাদাবাদ–শাহজাহানপুর–লখনউ রেলপথ হল একটি বিদ্যুতায়িত দ্বৈত রেলপথ। ৬৩৬ কিলোমিটার (৩৯৫ মাইল) দীর্ঘ মুঘলসরাই-মোরাদাবাদ রেলপথের বিদ্যুতায়ন ২০১৩ সালে শেষ হয়। চাঁদৌসি-বরেলি বিভাগ সহ মোরাদাবাদ-আলীগড় রেলপথের বৈদ্যুতিকরণের জন্য জরিপের অনুমোদিত ২০১২–১৩ সালের বাজেটে প্রদান করা হয়। লখনউয়ের ডিজেল লোকো শেড বা আলমবাগ ডিজেল শেডে ডব্লিউডিএম-২, ডব্লিউডিডিএম-৩এ, ডব্লিউডিডিএম-৩ডি, ডব্লিউডিডিজি-৩এ ও ডব্লিউডিডিজি-৪ সহ ১৬০+ লোকোমোটিভ রয়েছে। চরবাগ লোকোমোটিভ ওয়ার্কশপ পর্যায়ক্রমিক ভাবে সংস্কারের কাজসমূহ পরিচালনা করে। মোরাদাবাদ–লখনউ রেলপথকে "ডি-শ্রেণি"ভুক্ত রেলপথ হিসাবে শ্রেণিবদ্ধ করা হয় এবং এই রেলপথে ট্রেনগুলি সর্বোচ্চ ১০০ কিলোমিটার/ঘণ্টা গতিতে চলাচল করতে পারে। এই রেলপথে লখনউ চরবাগ, বরেলি ও মোরাদাবাদ স্টেশন ভারতীয় রেলের শীর্ষ শতাধিক বুকিং স্টেশনের তালিকাভুক্ত। ১৮৭২ সালের দিকে, ভারতীয় শাখা রেলওয়ে সংস্থাটি অওধ ও রোহিলখণ্ড রেলপথে রূপান্তরিত হয়। অওধি ও রোহিলখণ্ড রেলপথ ১৯২৫ সালে পূর্ব ভারতীয় রেল সংস্থার সাথে একত্রিত হয়। ভারত সরকার বাংলা ও উত্তর-পশ্চিম রেলপথ অধিগ্রহণ করে এবং রোহিলখণ্ড ও কুমাওন রেলপথের সাথে একীভূত করে ১৯৪৩ সালে অওধ ও তিরহুত রেলপথ গঠন করে। পূর্ব রেল, উত্তর রেল ও উত্তর পূর্ব রেল ১৯৫২ সালে গঠিত হয়। পূর্ব রেল ইস্ট ইন্ডিয়ান রেলওয়ে কোম্পানির মুঘলসরাইয়ের পূর্ব দিকের একটি অংশ ও বেঙ্গল নাগপুর রেলওয়ের সহযোগে গঠিত হয়। "Oudh and Rohilkhand Railway"। Management Ebooks। ১১ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৪।  "IR History – Early Days II (1870-1899)"। IRFCA। সংগ্রহের তারিখ ১৭ জানুয়ারি ২০১৪।  "Indian Rail Day to Day"। সংগ্রহের তারিখ ১৭ জানুয়ারি ২০১৪।  "Railway projects an amenities to transform Rae Bareli and surrounding areas"। Northern Railway, 17 May 2013। সংগ্রহের তারিখ ১৭ জানুয়ারি ২০১৪।  "Railways roll out schemes in Rae Bareli, Amethi"। Taaza Khabar। ১৭ মে ২০১৩। ১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৪।  "Extract of Rail Minister's Rail Budget 2012–13 Speech - (Announcements Pertaining to Northern Railway)"। New Railway Electrification Surveys sanctioned in 2012–13। সংগ্রহের তারিখ ১৭ জানুয়ারি ২০১৪।  "Sheds and workshops"। IRFCA। সংগ্রহের তারিখ ১২ জানুয়ারি ২০১৪।  "Chapter II – The Maintenance of Permanent Way"। IRFCA। সংগ্রহের তারিখ ১৭ জানুয়ারি ২০১৪।  "Indian Railways Passenger Reservation Enquiry"। Availability in trains for Top 100 Booking Stations of Indian Railways। IRFCA। ১০ মে ২০১৪ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৪।  "IR History: Early History (1832-1869)"। IRFCA। সংগ্রহের তারিখ ২৪ মে ২০১৩।  "The Oudh and Rohilkhand Railway" (পিডিএফ)। Old Martinian Association। ২১ জুন ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ মে ২০১৩।  "Indian Branch Railway"। fibis। সংগ্রহের তারিখ ৩০ মে ২০১৩।  "IR History III : (1900-1947)"। IRFCA। সংগ্রহের তারিখ ৩০ মে ২০১৩।  "Bengal and North-Western Railway"। fibis। সংগ্রহের তারিখ ৩০ মে ২০১৩।  লখনউ চারবাগের ট্রেনগুলি বরেলিতে ট্রেনগুলি মোরাদাবাদে ট্রেনগুলি